Document ID: /roh_data/filtered/fineweb-2-filterrobots_roh.jsonl.gz/14666

In tren spezial per il nov cusseglier federal sa fa oz en viadi vers il sid. Accumpagnà vegn Ignazio Cassis dal Cussegl dals chantuns e dal Cussegl naziunal. Davent da Berna va il tren vers Altdorf. Là datit in stop ed il nov cusseglier federal vegn beneventà dal chantun Uri. Suenter il stop cuntinuescha il viadi fin a Bellinzona nua ch'i dat ina gronda festa, ina ceremonia uffiziala, inscunters cun la populaziun, differents pleds ed ina buna tschaina.
Il Tessinais Ignazio Cassis è elegì sco 117avel cusseglier federal. Il medi remplazza cunquai Didier Burkhalter che sa retira la fin d'october.
Il nov elegì cusseglier federal surpiglia il Departament federal d'affars exteriurs davent dal 1. da november.
RR actualitad 12:00